stanford-oval/wikipedia huggingface dataset:
Fallout 76
Taustaa

Peli paljastettiin 30. toukokuuta 2018, jolloin julkaistiin pelin ensimmäinen traileri ja ilmoitettiin kuultavan lisätietoja kesäkuussa järjestettävillä E3 2018 -messuilla. Messuilla Bethesdan Todd Howard kertoi pelin sisältävän ainoastaan verkkomoninpelin ja ilmoitti julkaisupäiväksi 14. marraskuuta 2018.
Peli sijoittuu Fallout-sarjan maailmaan, kronologisesti ennen kaikkia muita sarjan osia. Pelin maailmana on post-apokalyptinen Länsi-Virginia, jossa sijaitsee pelin nimikkoholvi 76.
Peli käyttää Creation Engine -pelimoottoria, jota Bethesda aikoo käyttää myös myöhemmissä peleissä.
Pelaaminen

Peli on verkkomoninpeli, joka sijoittuu aikaan 20 vuotta ydinsodan jälkeen. Pelissä on selviytymispelin ja yhteistyöpelin ominaisuuksia.
Peliä pelataan joko ensimmäisen tai kolmannen persoonan kuvakulmasta. Tukikohtien ja asutusten rakentaminen joutomaasta löydettäviä resursseja ja osia hyödyntäen on hyvin keskeisessä osassa.
Päivitysten myötä peliin on lisätty NPC-hahmoja tehden siitä enemmän aiempien Fallout-sarjan pelien kaltaisen.
Juoni

Peli sijoittuu vuoteen 2102, 25 vuotta ydintuhon jälkeen, Länsi-Virginiassa sijaitsevaan Vault 76:een, joka avataan ensimmäistä kertaa sitten ydinsodan. Holvi poikkeuksellisesti on yksi niistä harvoista, jota ei käytetty sen rakentajan Vault-Tecin salaperäisiin kokeisiin, vaan se tarjosi suojan 500 ihmiselle. Pelaaja ottaa ohjat yhdestä Vault 76:n asukkaasta, ja lähtee matkalle ulos uuteen maailmaan saatuaan tehtävän holvin valvojalta (engl. overseer).
Vastaanotto

Peli sai hyvin negatiivisen vastaanoton julkaisun jälkeen kaikilla alustoilla, sillä se sisälsi lukuisia ohjelmointivirheitä. Metacriticissä käyttäjien arvostelujen keskiarvo on 2,5 pistettä viidestä ja kriitikkojen 52 pistettä sadasta. PCGamesN sanoi Fallout 76:n Windows-version arvostelussaan pelin olevan väsynyt, ärsyttävä ja kömpelö. Peli sai Muropaketin arvostelussa 2,5 tähteä viidestä. Siinä kritisoitiin muun muassa vanhanaikaista pelimoottoria sekä Fallout-sarjalle epäsovinnaista lähestymistapaa.
Peliä kritisoitiin muun muassa NPC-hahmojen puutteesta.
Päivitysten jälkeen pelin on sanottu parantuneen ja olevan menossa oikeaan suuntaan.
Päivitykset ja laajennukset

Wastelanders-päivitys lisäsi peliin NPC-hahmoja. Steel Dawn -päivitys lisäsi Brotherhood of Steel -ryhmän.
Aiheesta muualla

Fallout 76 MobyGamesissa (englanniksi)
Fallout 76 Internet Movie Databasessa (englanniksi)
Fallout-pelisarja
| --- | --- |
Pääsarjan pelit:   Fallout  Fallout 2  Fallout 3  Fallout: New Vegas  Fallout 4 
Spin-offit:   Fallout Tactics: Brotherhood of Steel  Fallout: Brotherhood of Steel  Fallout 76 
Keskeytetyt:   Van Buren  Fallout: Brotherhood of Steel 2  Fallout Online 
Mobiilipelit:   Fallout Shelter 
Miniatyyripelit:   Fallout: Warfare
Hautajärvi (Toivakka, Huikko)

| Hautajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Toivakka
Koordinaatit:  62°09′09″N, 26°09′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskujoki:  Pihtijoki Maunoseen 
Järvinumero:  14.318.1.015
Mittaustietoja
Pinnankorkeus:  101,1 m  
Pituus:  2 km  
Leveys:  430 m  
Rantaviiva:  5,597 km  
Pinta-ala:  38,321 ha  
Tilavuus:  0,0015005 km³ 
Keskisyvyys:  3,92 m  
Suurin syvyys:  9,5 m  
Saaria:  1 
 fiHautajärvi 
Hautajärvi  on Keski-Suomessa Toivakassa Huikon lähellä sijaitseva järvi.
Maantietoa

Järven pinta-ala on 38 hehtaaria, se on 2,0 kilometriä pitkä ja 450 metriä leveä. Järvellä on kartan mukaan yksi saari. Järvi on luodattu ja siitä on julkaistu syvyyskartat. Järven tilavuudeksi on saatu 1,5 miljoonaa kuutiometriä eli 0,0015 kuutiokilometriä. Sen keskisyvyys on 3,9 metriä ja suurin syvyys on 9,5 metriä. Sen rantaviivan pituus on 5,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Pitkäjoen valuma-alueeseen (14.318) se kuuluu. Järven vedenpinnan korkeus on 101,1 metriä mpy.
GHV2

| GHV2 Madonna |
| --- | --- | --- |

Kokoelmalevyn tiedot
 Äänitetty : 1992–2000
 Julkaistu: 2001:   EU: 12. marraskuuta   Pohjois-Amerikka: 13. marraskuuta
 Tuottaja(t): Madonna   Shep Pettibone   Dave "Jam" Hall   Dallas Austin   Nigel Wright   Alan Parker   Andrew Lloyd Webber   David Caddick   Nellee Hooper   William Orbit   Patrick Leonard   Babyface   Mirwais Ahmadzaï   Guy Sigsworth   Mark "Spike" Stent
 Tyylilaji: pop/dance
 Kesto: 68.26
 Levy-yhtiö: Maverick Records/Warner Brothers Records
Madonnan muut julkaisut
| Music 2000 | GHV2 2001 | American Life 2003 |
GHV2 (Greatest Hits Volume 2) on yhdysvaltalaisen poplaulaja Madonnan kolmas kokoelma-albumi (vuonna 1990 julkaistu The Immaculate Collection oli ensimmäinen ja vuoden 1995 balladikokoelma Something to Remember toinen). Albumi julkaistiin Euroopassa 12. marraskuuta 2001 ja Pohjois-Amerikassa seuraavana päivänä. GHV2 Special Edition julkaistiin 11. joulukuuta 2001. Albumi sisältää Madonnan vuosien 1992–2000 hittikappaleita, joita olivat tuottaneet hänen itsensä lisäksi muun muassa Shep Pettibone, Dave ”Jam” Hall, Andrew Lloyd Webber, Nellee Hooper, William Orbit, Patrick Leonard, Mirwais Ahmadzaï, Guy Sigsworth ja Mark ”Spike” Stent.
Kokoelmalta julkaistiin singleinä GHV2 Megamix promo-materiaalina sekä ”Beautiful Stranger”, joka oli myös elokuvan Austin Powers – agentti joka tuuppasi minua soundtrackillä.
Albumin vanhin kappale oli ”Erotica” vuodelta 1992 ja tuorein ”What It Feels Like For A Girl” vuodelta 2001. Yhdysvalloissa kokoelmaa myytiin 1,5 miljoonaa kappaletta eli se menestyi heikommin kuin Madonnan aikaisemmat kokoelmat, mutta kansainvälisesti levyä myytiin 7,5 miljoonaa kappaletta.
Kappaleluettelo

(suluissa albumi jolla kappale on aiemmin julkaistu ja julkaisuvuosi)
Deeper And Deeper – 4.54  (Erotica, 1992)
Erotica – 4.33  (Erotica, 1992)
Human Nature – 4.31  (Bedtime Stories, 1994)
Secret – 4.31  (Bedtime Stories, 1994)
Don’t Cry For Me Argentina – 4.50  (Evita-soundtrack, 1996)
Bedtime Story – 4.07  (Bedtime Stories, 1994)
The Power Of Good-Bye – 4.11  (Ray of Light, 1998)
Beautiful Stranger – 3.57  (Austin Powers – agentti joka tuuppasi minua -soundtrack, 1999)
Frozen – 5.09  (Ray of Light, 1998)
Take a Bow – 4.31  (Bedtime Stories, 1994)
Ray of Light – 4.35  (Ray of Light, 1998)
Don’t Tell Me – 4.40  (Music, 2000–2001)
What It Feels Like for a Girl – 4.44  (Music, 2001)
Drowned World/Substitute For Love – 5.09  (Ray of Light, 1998)
Music – 3.45  (Music, 2000)
Finlayson Art Area

Väinö Linnan aukio Finlayson Art Arean aikaan vuonna 2018.
Finlayson Art Area (FAA) on Tampereella vuosittain kesä-elokuussa järjestettävä kuvataidetapahtuma. Se esittelee suomalaisten ja ulkomaalaisten taiteilijoiden teoksia. FAA levittäytyy Finlaysonin vanhan tehdasalueen tehdassaleihin, kujille ja aukioille. Tapahtumaan on vapaa pääsy. FAA:n toteuttaa Grafiikanpaja Himmelblau, jonka toimitusjohtaja Pertti Ketonen on ollut tapahtuman primus motor. FAA on järjestetty vuodesta 2015 lähtien, ja se sai vuonna 2016 Tampereen kulttuuriteko -palkinnon.
Aiheesta muualla

Finlayson Art Arean kotisivu
Finlaysonin palatsi

| Finlaysonin palatsi |
| --- | --- |
 Finlaysonin palatsi.
Osoite:  Kuninkaankatu 1
Sijainti:  Finlayson, Tampere
Koordinaatit:  61°30′10.6″N, 23°45′23.8″E
Rakennustyyppi:  palatsi
Valmistumisvuosi:  1899
Suunnittelija:  Lambert Pettersson
Rakennuttaja:  Alexander von Nottbeck
Tyylisuunta:  uusrenessanssi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Palatsin piha-aluetta.
Finlaysonin palatsi on Tampereella Wilhelm von Nottbeckin puistossa Finlaysonin tehdasalueella sijaitseva rakennus. Uusrenessanssityylinen palatsi valmistui vuonna 1899. Sen suunnittelija oli Lambert Pettersson ja rakennuttajana toimi Alexander von Nottbeck.
Palatsi rakennettiin entisen kruunun viinanpolttimon paikalle, joka oli toiminut muun muassa Finlaysonin tehtaan aiemman omistajan James Finlaysonin kotina. Sittemmin palatsi toimi Finlaysonin toimitusjohtajan virka-asuntona 1910-luvulta aina 1970-luvun lopulle. Sen jälkeen sitä käytettiin tehtaan edustustilana. Nykyisin talo on ravintola- ja juhlakäytössä.
Palatsi on suojeltu asemakaavalla. Suojelumääräyksen mukaan kyseessä on ”rakennustaiteellisesti ja kulttuurihistoriallisesti arvokas sekä kaupunkikuvan säilymisen kannalta tärkeä rakennus”.
Aiheesta muualla

Kuvia tai muita tiedostoja aiheesta Finlaysonin palatsi Wikimedia Commonsissa
Finlaysonin palatsi
Frans Richard de la Chapelle

Frans Richard de la Chapelle (28. syyskuuta 1818 Turku – 21. maaliskuuta 1871 Helsinki) oli suomalainen vapaaherra, valtiopäivämies, senaattori senaatin oikeusosastolla ja prokuraattori.
Frans Richard de la Chapellen vanhemmat olivat senaattori, vapaaherra Albrecht Fredrik Richard de la Chapelle ja Anna Charlotta Sacklén ja puolisot vuodesta 1850 Sofia Gustava Hedvig Lovisa de Geer (k. 1857) ja vuodesta 1861 Alina Emilia Toll (k. 1894). De la Chapelle tuli ylioppilaaksi 1835 ja suoritti tuomarintutkinnon 1839. Hän suoritti myös kameraalitutkinnon. Varatuomarin arvon de la Chapelle sai 1841. Hän oli 1841 senaatin talousosaston ylimääräinen kamarikirjuri ja kenraalikuvernöörinkanslian ylimääräinen kopisti, samoin kuin Turun hovioikeuden ylimääräinen notaari. Senaatin kansliatoimituskunnan kopisti hän oli 1842, oikeusosaston kopisti 1845, kanslisti 1851, protokollasihteeri 1855 ja esittelijäsihteeri 1861. Vapaaherra de la Chapellesta tuli isänsä kanssa 1856. Hän oli Turun hovioikeuden apujäsen 1856–1857, senaattori oikeusosastolla 1868 ja senaatin prokuraattori 1870. De la Chapelle oli aatelissäädyssä valtiopäivämies 1863–64 ja 1867.
Asianajaja, virka- ja valtiopäivämies Carl Osvald de la Chapelle oli Frans Richard de la Chapellen poika toisesta avioliitosta.
Gardnosin kraatteri

Kraatterin muistomerkki
Gardnosin kraatteri on Nesbyenin kunnassa Buskerudin läänissä Norjassa sijaitseva noin 546 miljoonaa vuotta sitten meteoriitin törmäyksessä muodostunut kraatteri, jonka halkaisija on noin viisi kilometriä. Se havaittiin ensimmäisen kerran maanmittauksen yhteydessä vuonna 1948, jolloin valtakunnangeologi O. A. Broch havaitsi ympyränmuotoisen breksiaesiintymän, jota hän ihmetteli, sillä alueella ei tiedetty olleen vulkaanista toimintaa. Vuonna 1990 kraatteri pystyttiin todentamaan törmäyskraatteriksi, kun siitä löydettiin tietynlaista kvartsia, jota muodostuu vain äärimmäisen kovassa paineessa joko meteoriitin törmäyksessä tai ydinpommin räjähdyksessä. Nykyisin kraatteria ei juuri erota maastosta muun muassa jääkausien aiheuttaman kulumisen vuoksi.
Aiheesta muualla

Kuvia tai muita tiedostoja aiheesta Gardnosin kraatteri Wikimedia Commonsissa
Futsal Cup

Futsal Cup on Suomen Cup -kilpailu futsalissa. Se pelattiin ensimmäisen kerran miehissä Liittocupin nimellä kaudella 2003–2004, jolloin siihen saivat osallistua vain Futsal-liigan ja -Ykkösen seurat. Seuraavalla kaudella se laajeni kuitenkin Futsal Cupiksi, johon voivat osallistua suomalaiset joukkueet eri sarjatasoilta. Viimeinen perinteinen Futsal Cup pelattiin kaudella 2015 - 2016, jolloin Cup-mestaruuden voitti GFT. Futsal Cupin tilalle on kehitetty Final Four-turnaus, jossa yhdistyy cup-muotoinen kilpailuun neljän joukkueen lopputurnaus, johon puolustava mestari pääseen osallistumaan automaattisesti. Käytännössä Futsal Cup pelataan kaikille avoimena cup-turnauksena, joka huipentuu Final Four-turnaukseen helmikuussa. Final Four -turnaukseen pääsevät Cupin kolme parasta joukkuetta ja neljäntenä hallitseva Final Four -mestari.
Final Four-lopputurnaus

Kaudeksi 2016-2017 vähäiselle huomiolle jäänyttä Suomen Futsal Cupin formaattia päätettiin uudistaa. Englanninkielisellä nimellä kulkeva Final Four -formaatti on lainattiin Etelä-Euroopan perinteisistä futsalmaista ja se korvasi 2017 - 2018 kaudella Palloliiton järjestämän Futsal Cupin, joka oli kaikille seuroille avoin Cup-kilpailu sarjatasosta riippumatta. Nykymuotoisen turnauksen järjestävänä tahona toimii Futsal-Liigaseurat ry. Nykymuodossaan Suomen seurajoukkuefutsalin Cup-kilpailu huipentuu Final Four -turnaukseen, jossa yhden viikonlopun aikana neljä parasta joukkuetta kohtaavat neljän joukkueen miniturnauksessa. Turnauksessa ratkaistaan sekä naisten että miesten Cup-mestaruus.Futsalin Final Four turnaus 2019 järjestetään Jyväskylässä 16.-17.2019.
|  | Mestari | 2>  | 3>  | 4>  | Paikka | Joukkueiden määräytyminen |  |
| --- | --- | --- | --- | --- | --- | --- | --- |
| 2020 | FC Kemi | Akaa Futsal | ei pelattu |  | Espoo Opinmäki | Mestari + Sarjan perusteella |  |
| 2019 | Akaa Futsal | Mad Max | ei pelattu |  | Jyväskylän Monnari | Mestari + Cup-karsinta |  |
| 2018 | Kampuksen Dynamo | Sievi FS | Someron Voima | Leijona Futsal | Loimaan Liikuntahalli | Sarjataulukon perusteella |  |
| 2017 | Someron Voima | Leijona Futsal | Ilves FS | Sievi FS | Tesoma PH | Sarjataulukon perusteella |  |
Cupin loppuottelut > Miehet

| Kausi | Päivämäärä | Mestari | 2>  | Tulos | Paikka | Kaupunki |
| --- | --- | --- | --- | --- | --- | --- |
| 2015–2016 | 24.1.2016 | Golden Futsal Team | Liikunnan Riemu | 4-2 | Pirkkahalli | Tampere |
| 2014–2015 | 1.3.2015 | Ilves FS | Sievi Futsal | 5-3 | Leppävaaran Urheiluhalli | Espoo |
| 2013–2014 | 16.2.2014 | Golden Futsal Team | Tervarit | 7-2 | Jyväskylän monitoimitalo | Jyväskylä |
| 2012-2013 | 3.2.2013 | Kampuksen Dynamo | FC POHU/MHP C.F. | 3-1 | Idrottshuset | Haaparanta |
| 2011 | 4.12.2011 | Ilves FS | ESC | 5-2 | Energia Areena | Vantaa |
| 2010 | 19.12.2010 | Ilves FS | PJK | 4-1 | Energia Areena | Vantaa |
| 2009 | 5.12.2009 | Golden Futsal Team | Turun Pallokerho | 2-1 | Energia Areena | Vantaa |
| 2007–2008 | 15.3.2008 | Futsal Mad Max | Golden Futsal Team | 4-3 | Energia Areena | Vantaa |
| 2006–2007 | 3.3.2007 | Golden Futsal Team | Ilves FS | 8-2 | Tikkurilan Urheilutalo | Vantaa |
| 2005–2006 | 25.2.2006 | Ilves FS | Futsal Mad Max | 5-3 | Spiral-halli | Tampere |
| 2004–2005 | 27.2.2005 | Golden Futsal Team | Marmiksen Kuula | 6-1 | Apian urheilutalo | Valkeakoski |
| 2003–2004 | 7.2.2004 | TP-Seurahuone | Golden Futsal Team | 5-4 | Hipposhalli | Jyväskylä |
Cupin loppuottelut > Naiset

| Kausi | Päivämäärä | Mestari | 2>  | Tulos | Paikka | Kaupunki |
| --- | --- | --- | --- | --- | --- | --- |
| 2015–2016 | 24.1.2016 | GFT/Prinsessat | Ilves FS | 6-4 ja. | Pirkkahalli | Tampere |
| 2014–2015 | 1.3.2015 | GFT/Prinsessat | Musan Salama | 4-1 | Leppävaaran Urheiluhalli | Espoo |
| 2013–2014 | 16.2.2014 | Ilves FS | GFT/Prinsessat | 7-6 | Jyväskylän monitoimitalo | Jyväskylä |
| 2012–2013 | 3.2.2013 | GFT/Prinsessat | TJK | 5-1 | Idrottshuset | Haaparanta |
| 2011 | 4.12.2011 | TJK | GFT/Prinsessat | 6-5 ja. | Energia Areena | Vantaa |
| 2010 | 19.12.2010 | GFT/Prinsessat | FT Kemi-Tornio | 12-5 | Energia Areena | Vantaa |
| 2009 | 5.12.2009 | GFT | FT Kemi-Tornio | 4-0 | Energia Areena | Vantaa |
| 2007–2008 | 15.3.2008 | HJS | Turun Palloseura | 4-3 | Energia Areena | Vantaa |
| 2006–2007 | 3.3.2007 | TJK | Leppäveden Leppä | 6-0 | Tikkurilan Urheilutalo | Vantaa |
| 2005–2006 | 25.2.2006 | Ilves-Kissat | STPS | 5-2 | Spiral-halli | Tampere |
Aiheesta muualla

Wikimedia Commonsissa on kuvia tai muita tiedostoja aiheesta .
Futsal Cup Futsal.fi-sivustolla
Harppi (tähdistö)

| Harppi |
| --- | --- |

Latinankielinen nimi:  Circinus
Lyhenne:  Cir
Genetiivi:  Circini
Rektaskensio:  15h
Deklinaatio:  -60°
Ala taivaasta:  93 neliöastetta
Tähtien määrä (magnitudi < 3):  0
Kirkkain tähti:  Alfa Circini (3,2 mag.)
Meteoriparvet:  ei
Naapuri- tähdistöt:  Kentauri, Kärpänen, Paratiisilintu, Etelän kolmio, Kulmaviivoitin, Susi
 Näkyy leveysasteiden +10° ja −90° välillä 
Harppi (lat. Circinus, Circini, Cir)
on eteläisellä tähtitaivaalla sijaitseva hyvin pieni himmeä tähdistö, joka ei näy Suomessa, koska se on niin etelässä. Tähdistö on yksi pienimmistä.
Tähdistön kirkkain tähti on α Cir eli Alfa Circini. Lähellä ovat Kentaurin tähdistön kirkkaat Alfa ja Beta Centauri.
Tähdistön nimesi ranskalainen tähtitieteilijä Nicolas Louis de Lacaille 1700-luvulla.
Tietoja Harpin tähdistöstä

näkyy leveysasteilla +10° -- -90°
deklinaatio -50° -- -60°
ala 93 neliöastetta, 85:nneksi suurin 88:sta
Harpin tähdistön tähtiä

Bayerin nimillä:
| --- | --- |
Tähdet:  α Cir, β Cir, γ Cir, ε Cir, δ Cir, θ Cir, η Cir, CO Cir, 26 Cir, ζ Cir, BU Cir
Eksoplaneetat: 
Tähdistöt
Ajokoirat
Ajomies
Alttari
Andromeda
Bereniken hiukset
Delfiini
Eridanus
Etelän kala
Etelän kolmio
Etelän kruunu
Etelän risti
Etelän vesikäärme
Feeniks
Harppi
Heilurikello
Herkules
Härkä
Ilmapumppu
Ilves
Intiaani
Iso karhu
Iso koira
Jousimies
Joutsen
Jänis
Kaksoset
Kalat
Kameleontti
Karhunvartija
Kassiopeia
Kaukoputki
Kauris
Kefeus
Kentauri
Kettu
Kilpi
Kirahvi
Kolmio
Kompassi
Korppi
Kotka
Krapu
Kulmaviivoitin
Kultakala
Kurki
Kuvanveistäjä
Kyyhkynen
Kärpänen
Käärme
Käärmeenkantaja
Köli
Leijona
Lentokala
Lohikäärme
Lyyra
Maalari
Malja
Mikroskooppi
Neitsyt
Nuoli
Oinas
Oktantti
Orion
Paratiisilintu
Pegasus
Perseus
Peräkeula
Pieni hevonen
Pieni karhu
Pieni koira
Pieni leijona
Pohjan kruunu
Purje
Pöytävuori
Riikinkukko
Sekstantti
Sisilisko
Skorpioni
Sulatusuuni
Susi
Tukaani
Vaaka
Valaskala
Veistotaltta
Verkko
Vesikäärme
Vesimies
Yksisarvinen
Fredric March

| Fredric March |
| --- | --- |
 Fredric March vuonna 1939
Henkilötiedot
Koko nimi:  Ernest Frederick McIntyre Bickel
Syntynyt: 31. elokuuta 1897 Racine, Wisconsin, Yhdysvallat
Kuollut: 14. huhtikuuta 1975 (77 vuotta) Los Angeles, Kalifornia
Ammatti:  näyttelijä
Puoliso:  Ellis Baker (1921–1927) Florence Eldridge (1927–1975)
Näyttelijä
Aktiivisena:  1921–1973
Merkittävät roolit:  Henry Jekyll / Edward Hyde  (Tri Jekyll & Mr. Hyde) Norman Maine (Tapahtuipa Hollywoodissa) Al Stephenson (Parhaat vuodet) Matthew Harrison Brady (Joka tuuleen kylvää)
Aiheesta muualla
IMDb 
Elonet
Fredric March (syntymänimeltään Ernest Frederick McIntyre Bickel, 31. elokuuta 1897 Racine, Wisconsin – 14. huhtikuuta 1975 Los Angeles, Kalifornia) oli yhdysvaltalainen kahdesti Oscar-palkittu näyttelijä. Hän oli myös Tony-palkittu, ja hänellä on tähti Hollywood Walk of Famessa.
March syntyi Racinessa, Wisconsinissa. Hän voitti parhaan miespääosan Oscarin kahdesti: ensin roolillaan elokuvassa Tohtori Jekyll ja Mr. Hyde (1932) ja toistamiseen elokuvassa Parhaat vuodet (1946).
March sai vuonna 1972 leikkaushoitoa eturauhassyöpäänsä, mutta menehtyi sairauteen 77 vuoden ikäisenä Los Angelesissa, Kaliforniassa 1975.
Fredric March oli vuodesta 1927 kuolemaansa asti naimisissa Florence Eldridgen kanssa.
Aiheesta muualla

Fredric March Internet Movie Databasessa. (englanniksi)
Harpoon (pelisarja)

| Harpoon |
| --- | --- |

Julkaisija:  Three-Sixty Pacific, Alliance Interactive, Matrix Games
Suunnittelija:  Larry Bond
Lajityyppi:  strategiapeli
Alusta:  Amiga, DOS, Macintosh, NEC PC-9801, Windows
Ensijulkaisu:  Harpoon (1989)
Viimeisin julkaisu:  Larry Bond's Harpoon: Ultimate Edition (2010)
Aiheesta muualla
MobyGames
Lisää peliartikkeleitaVideopelien teemasivulla
Harpoon on Larry Bondin kehittämä todenmukaisuuteen pyrkivä  meri- ja ilmasodankäyntiin keskittyvä strategiapeli. Peli oli alun perin miniatyyripeli, mutta siitä on tehty useita tietokonepeliversioita.
Lautapeli

Bond kehitti Harpoon-lautapelin olleessaan komennuksella USS McKean -aluksella. Bond kehitti pelin luokittelemattomaksi ja yksinkertaistetuksi peliksi, jota upseerit voisivat käyttää epävirallisesti koulutusapuna. Bond julkaisi pelin kaupallisesti ja sai yhteydenoton Tom Clancyltä, jonka kanssa tämä ystävystyi.
Adventure Games -yhtiö julkaisi ensimmäisen version Larry Bondin Harpoonista lautapelinä 1979. Tätä seurasi toinen versio vuonna 1984. Kolmannen version julkaisi GDW vuonna 1986.
Vuonna 1984 Tom Clancy julkaisi kirjan Punaisen lokakuun metsästys, jonka teossa hän oli käyttänyt muun muassa lautapelistä löytynyttä tietoa apunaan.
Bond ja Clancy käyttivät peliä apuna Myrsky nousee -kirjan suunnittelussa.
Tietokonepeliversiot

Oikeudet lautapelin kehittämiseen tietokonepeliksi päätyivät Three-Sixty Pacific -yhtiölle, joka julkaisi ensimmäisen tietokoneversion vuonna 1989.
Harpoon – (1989, Amiga, DOS)
Kolme virallista lisäosaa + skenaarioeditori.
Harpoon II – (1994, DOS, Macintosh.
Useita lisäosia, myyty eri paketteina.
Harpoon Classic – Alliance Interactiven julkaisema Windows-versio alkuperäisestä Harpoonista.
Harpoon Classic 2002 – Advanced Gaming Systemsin uusi versio Harpoon Classicista.
Harpoon Classic 2005 – Advanced Gaming Systemsin uusin versio.
Harpoon OnLine – AOL/Kesmai verkkopeliversio (1997)
Harpoon 3 – Windowsille sovitettu Harpoon II.
Harpoon 4 – UbiSoftin kehittämä versio, joka peruttiin 2003.
Aiheesta muualla

Pelisarja MobyGamesissä (englanniksi)
Guy Lönngren

| Guy Christer Lönngren> Henkilötiedot |
| --- | --- |
Syntynyt: 15. lokakuuta 1943
Guyline-95
Guy Christer Lönngren (s. 15. lokakuuta 1943) on suomalainen veneensuunnittelija ja muotoilija. Hänet on palkittu vuonna 2001 Kaarinan kulttuuripalkinnolla ja vuonna 2001 Pro Finnish Design -palkinnolla. Lönngrenin yhteistyö Matti Leimun omistaman Muotti-Matti Oyn kanssa Kaarinan mattotehtaalla tuotti huomattavan määrän veneitä ja prototyyppejä. Pisin sarja valmistettiin Guyline 95 -veneitä.
Häntä on kutsuttu "maamme kenties luovimmaksi" venesuunnittelijaksi. Lönngren ei noudata veneensuunnittelun perinteitä, ja esimerkiksi One 40 -vene herätti sen vuoksi paljon huomiota vuonna 1999.
Hän on suunnitellut myös kulkuneuvoja, busseja, asuntovaunuja ja hammaslääkärintuoleja. Hän on tehnyt ehdotuksia kelluvista asunnoista muun muassa Helsingin Verkkosaareen.
Lönngren on suunnitellut risteilylaivojen konsepteja Masa Yardsille, matkailuauton, kesämökkejä, kelluvia taloja ja uivia taloyhdyskuntia. Myös graafinen suunnittelu on hänen toimistonsa alaa.
Lönngren on valmistunut Taideteollisessa korkeakoulusta. Hänen Guy Design Group -suunnittelutoimistonsa sijaitsee Kaarinassa.
Veneitä > Go Five (1996)

Vuonna 1996 Lönngren esitteli Go Fiven, "asuttavan purjelaudan". 5,60 metriä pitkän purjeveneen sisätiloihin mahtui salonki ja kaksi pistopunkkaa.
Vene oli suunniteltu idioottivarmaksi: sitä oli käytännössä mahdoton saada kaatumaan ja vene oikaisisi itsensä vaikeassakin tilanteessa. Sitä oli vaikea saada täyttymään vedellä ja vedellä täyttyneenäkin se pysyisi pinnalla sisäänrakennettujen kellutussäiliöiden ansiosta.
Veneen laakeassa avotilassa oli istumalaatikoiden sijaan säkkituolit. Takilaa kuvattiin yksinkertaiseksi, mutta nerokkaaksi.
Tekniikan Maailma -lehden mukaan Go Five oli kokonaisuutena paras vene, jota testaajat olivat koskaan purjehtineet. Se yhdisti hyvät purjehdusominaisuudet, retkeilykelpoisuuden, käsittelyn helppouden ja purjehtimismukavuuden. Erityisesti ahtaiden vesien retkipurtena sen arvioitiin olevan lyömätön.
Go 5:n myynti jäi kuitenkin vähäiseksi ja sen ruotsalainen valmistaja teki vararikon.
Veneitä > Guyline 105

| Guyline 105 |
| --- | --- |
Suurin pituus (LOA):  10,50 m
Leveys:  3,15 m
Syväys:  1,40 m / 2,40 m
Paino:  4800 kg
Kölipaino:  1750 kg
Lähteet:  
Valmistaja: Guy-Christer Lönngren Design
Nopeaksi ja helposti purjehdittavaksi tarkoitettu perhevene. Vene-lehden koepurjehduksessa venettä moitittiin suuntavakauden puutteesta mutta kiitettiin suorituskyvystä ja ketteryydestä. Kehuja saivat myös erikoinen, mutta käytännöllinen nostoköli ja tilaratkaisut, kuten valoisa pääkajuutta. Kansirakenteiden muotoilua pidettiin kuitenkin puutteellisena.
Veneitä > Guyline 3800

Guyline 3800 on uusittu versio Guyline 105:stä. Muutoksiin kuului parannuksia pentterissä, nostokölin moottori ja ulkotilan targakaari. Vene-lehden kuuden veneen vertailussa malli 3800 sai parhaat pisteet. Vertailun muista veneistä sen erotti mm. suuri peräkajuutta sekä kerrosrakenteen ja tyhjiömenetelmän käyttöön perustuva valmistustapa. Pituus 10,40 m, vesilinja 8,75 m, leveys 3,42 m, syväys 1,80 m, uppouma 4650 kg, painolasti 1750 kg, apumoottori Volvo 2003/S. Valmistaja Chantiere del Pardo, Italia.